wickkiey/tamil-wikipedia-chunked huggingface dataset:
# நிர்மலா ராகவன்

## எழுத்துத் துறை ஈடுபாடு

1967 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதை, கட்டுரை, தொடர்கதை, வானொலி நாடகம், விமர்சனங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியாவின் பிரபல ஆங்கில மற்றும் தமிழ் இதழ்களிலும் இடம்பெற்றுள்ளன.
பல மேடைகளிலும் கருத்தரங்கங்களிலும் பேசியுள்ளார். இந்தியர்களிடையே காணும் சமுதாயப் பிரச்சினைகள் குறித்து தீவிரமாக சிந்திக்கும் இவர் தமது எழுத்துகளில் அவற்றின் தீர்வுக்கான ஆலோசனைகள் வழங்கி வருகிறார். இளைஞர் மனோநிலைகள் பற்றியும் அதிகம் எழுதியுள்ளார். நேரடிச் சமூகச் சேவையிலும் ஈடுபட்டு வருகின்றார்.
# நிர்மலா ராகவன்

## பரிசில்களும், விருதுகளும்

- "சிறுகதைச் செம்மல்"விருது (1991)
- "சிறந்த பெண் எழுத்தாளர்"விருது (1993)
- தங்கப் பதக்கம் மலேசியத் தமிழ் எழுத்தாளர் சங்கம் (2006)
- சிறந்த சிறுகதை எழுத்தாளருக்கான விருது (தங்கப் பதக்கம், மலேசிய தமிழ் எழுத்தாளர் சங்கம், 2006)  
- மலேசியத் தமிழ் எழுத்துலகம் தளத்தில் நிர்மலா ராகவன் பக்கம்
# வடோதரா

**வடோதரா** அல்லது **வதோதரா** (Vadodara)(குஜராத்தி: , மராட்டி: बडोदा) அல்லது **பரோடா** இந்திய மாநிலங்களில் ஒன்றான குசராத்தில் அகமதாபாத் மற்றும் சூரத்திற்கு அடுத்தபடியாக மூன்றாவதாக மக்கள் தொகை அதிகம் உள்ள நகராகும். இது வதோதரா மாவட்டத்தின் நிர்வாகத் தலைமையிடமாகும். 10 இலட்சம் மக்கள் தொகைகளைக் கொண்ட நகரங்களில் நான்காவது இடத்தில் உள்ளது, மற்ற நகரங்கள் ராஜ்கோட் மற்றும் அகமதாபாத் ஆகும்.  
இந்த நகரத்தை *சயாஜி நகரி* என்ற பெயரிலும் (*சயாஜியின் நகரம்* மகாராஜா சயாஜிராவ் கேக்வத் III அரசனின் பெயர்) அல்லது *சன்சுகாரி நகரி* (*கலாச்சார நகரம்*, மற்றும் *குசராத்தின் கலாச்சார தலைநகரம்*). வதோதரா அல்லது பரோடா, முன்பு கேக்வார் மாநிலத்தின் தலைநகராக விளங்கியது, விசுவாமித்திரி ஆற்றின் கரையில் அமைந்துள்ளது, ரிஷி விசுவமித்ரா எனும் துறவியின் பெயரால் இப்பெயர் குறிக்கப்படுகிறது. அகமதாபாத்திற்கு தென்கிழக்கிலும், தலைநகர் காந்தி நகருக்கு 139 கி.மீ. தூரத்தில் அமைந்துள்ளது. வதோதரா மாவட்டத்தின் நிருவாக தலைநகராக விளங்குகிறது.  
பரோடா இராச்சியத்தின் மகாராஜா சாயாஜிராவ் மூன்றாம் கெய்க்வாட் கட்டிய இலக்குமி விலாஸ் அரண்மனை இந்நகரத்திற்கு அழகு சேர்க்கிறது.  
இந்நகரிலிருந்து மக்களவைக்கு ஒரு உறுப்பினரும் மாநில சட்டமன்றத்திற்கு ஐந்து உறுப்பினர்களும் தேர்ந்தெடுக்கப்படுகின்றனர்
# வடோதரா

## இதனையும் காண்க

- இலக்குமி விலாஸ் அரண்மனை
# மக்கள்தொகை அடிப்படையில் இந்திய நகரங்களின் பட்டியல்

இந்தப் பட்டியல் 2010ஆம் ஆண்டின்படி 100 **மக்கள் தொகை மிகுந்த இந்திய நகரங்களை** பட்டியலிடுகிறது. இவற்றின் ஒற்றுமொத்த மக்கள் தொகை நாட்டின் மக்கள் தொகையில் ஏழில் ஒரு பங்காக உள்ளது. இந்த தொகைகள் தனிப்பட்ட முறையில் மக்கள் தொகை நிபுணர் இசுடீவன் ஹெல்டர்சு மனமகிழ்ச்சிக்காக கணக்கிட்டவையாகும்.; இந்தியாவின் கடைசி கணக்கெடுப்பு 2011ஆம் ஆண்டு எடுக்கப்பட்டது.
# குரு கோவிந்த் சிங்

**குரு கோவிந்த் சிங்** (*Guru Gobind Singh*, பஞ்சாபி: ਗੁਰੂ ਗੋਬਿੰਦ ਸਿੰਘ, டிசம்பர் 22, 1666 - அக்டோபர் 7, 1708) சீக்கிய மதத்தவரின் பத்து குருக்களில் பத்தாவது குருவும் அவர்களது இறுதி மனித குருவுமாவார்.இவரே பிற்காலச் சீக்கிய மதக் கோட்பாடுகளுக்கு வித்திட்டவர் ஆவார். குரு கோவிந்த் சிங் சீக்கியத்தின் பல கூறுகளை உறுதிப்படுத்தியதுடன் சீக்கிய மதநூலான குரு கிரந்த் சாகிப்பைச் சீக்கிய மதத்தின் வாழும் குருவாக்கினார்.  
இவர் அரபி, பெர்சியன், சமற்கிருதம் போன்ற மொழிகளைக் கற்றுத் தேர்ந்தார். குதிரைச் சவாரி, பலவகைத் துப்பாக்கிகள், ஆயுதங்கள் முதலியவற்றைக் கையாள்வதில் சிறப்புப் பெற்று விளங்கினார்.
# குரு கோவிந்த் சிங்

## பிறப்பு மற்றும் தனிப்பட்ட வாழ்க்கை

ஒன்பதாவது சீக்கிய குருவான குருதேக் பகதூரின் மகனான இவர் இந்தியாவின் பீகாரில் பாட்னாவில் பிறந்தவர். இவரது தாய் மாதா குஜ்ரி ஆவார். இவரது தந்தை அஸ்ஸாம் மாநிலத்திற்கு மதத்தைப் பரப்ப சென்ற போது இவர் பிறந்தார்.  
தனது தாயார் மற்றும் தாய் வழிப் பாட்டியின் அரவணைப்பில் வளர்ந்தார். சிறுவயதிலேயே கோவிந்த் சிங் தைரியம், சுதந்திரம் போன்ற நற்குணங்களை வெளிப்படுத்தினார்.ஒருமுறை தமது நண்பர் குழாமோடு விளையாடிக்கொண்டு இருந்த போது,நவாப் யானை மேல் அவ்வழியாகப் போனார். குழந்தைகள் அவரை வணங்கச் சொல்லப்பட்டார்கள். அதனால் எரிச்சலடைந்த கோவிந்த் சிங் தமது நண்பர்களிடம் நவாபைப் பார்த்து சிரிக்கச் சொன்னார். கோபமடைந்த நவாபைக் கண்டு துளியும் அச்சப்படாமல், தங்கள் கூட்டத்தை சுட்டிக் காட்டி, இவர்கள் உங்களிடமிருந்து அரசாங்கத்தை மீட்பார்கள் என்று கூறினார்.
# குரு கோவிந்த் சிங்

## பிறப்பு மற்றும் தனிப்பட்ட வாழ்க்கை

### பாட்னாவிலிருந்து வெளியேற காரணமான சம்பவம்

வழக்கமான தனது குறும்புச் செயல் போல, ஒருநாள் குளத்தில் தண்ணீர் எடுக்க வந்த ஒரு பெண்ணின் குடத்தை உடைக்க முயன்ற போது,கல் தவறுதலாக அவரது நெற்றியில் பட்டுக் காயத்தை ஏற்படுத்தியது. அவர் ஒரு முகமதிய பெண்மணி. மகனின் செயலைக் கண்ட கோவிந்த் சிங்கின் தாயார் உடனடியாக வந்து கடுமையாக கண்டித்தார். தான் வேண்டுமென்றே செய்யவில்லை என்றும் தனது தவறுக்கு வருந்துவதாகவும் கோவிந்த் தெரிவித்தார். அதற்கு தாயார், ’நீ என்ன செய்திருக்கிறாய்? வெளியாட்களின் ஆட்சியில் நாம் இருப்பது தெரியாதா? இதில் அந்த மதத்தினர் காயம் பட்டது மன்னருக்குத் தெரிந்தால் நமக்கு அழிவு காலம் வரும்’ என்று வருந்தினார்.இந்த பாகுபாட்டைக் கேட்ட கோவிந்த் சிங் கோபம் கொண்டார்.தாய் மற்றும் பாட்டியாரின் சமாதான வார்த்தைகளைக் கண்டு கொள்ளாமல், உறுதியோடு ’இந்த நாட்டில் இனியும் இருக்க மாட்டேன். எனது தந்தையின் நாட்டுக்குச் செல்வேன்’ என்று கூறி பஞ்சாப் சென்றார்.  
1675 முதல் இறப்பு வரை சீக்கியரின் குருவாக இருந்தார். மொகாலயப் பேரரசர் அவுரங்கசீப்புடனான சீக்கியரின் மதப்போரில் தனது தந்தை, தாய், நான்கு மகன்களை இழந்தார். ஒன்பதாவது சீக்கிய குருவான குருதேக் பகதூர் இஸ்லாம் மதம் மாற எதிர்த்ததால் துண்டு துண்டாக வெட்டப்பட்டு , இந்துக்களும் சீக்கியர்களும் வாழும் குடியிருப்புப் பகுதிகளில் தொங்கவிடப்பட்டார்.."நான் எனது தலையைத் தருவேன்; மதத்தையல்ல" என்று தமது கழுத்தில் எழுதி வைத்திருந்த வாசகம் அப்போது சீக்கியர்களிடையே பிரபலமடைந்தது. ஒரு சீக்கியர், அவரது அறுபட்ட தலையுடன் அனந்தபூருக்கு தப்பிச் சென்றார்.. 1677 ஆம் ஆண்டில் ஜூடோஜி என்பவரையும், 1684 ஆம் ஆண்டில் சுந்தரிஜி என்பவரை இரண்டாவதாகவும், அதன் பின்னர் சாஹிப் கௌர் என்பவரை மூன்றாவதாகவும் திருமணம் செய்து கொண்டார். 1684 ஆம் ஆண்டில் பஞ்சாபி மொழியில் “சாண்டி தி -வார்” எனும் நூலினை எழுதிய இவர் 1685 ஆம் ஆண்டில் “பாண்டா சாஹிப்” எனும் மத வழிபாட்டு இடத்தை நிறுவினார். இங்கு மத போதனை, ஆயுதப்பயிற்சி மற்றும் இந்தி, பெர்சியன், பஞ்சாபி மொழிகளைக் கற்பித்தார். ஆனந்த்பூர் சாகிப் வட்டாரத்தில் கேஷ்கர், ஃபாதேகர், லாப்கர் மற்றும் ஆனந்த்கர் என்னும் நான்கு கோட்டைகளைக் கட்டினார். இங்கு ஆயுதத் தயாரிப்பு மற்றும் ஆயுதப் பாதுகாப்பு போன்றவற்றுக்கான இடங்களையும் நிறுவினார்.
# குரு கோவிந்த் சிங்

## மதத்தில் ஏற்படுத்திய மாற்றங்கள்

எதிரிகளிடமிருந்து சீக்கியர்களைக் காத்துக்கொள்ளும் வலிமையுடைய சமயமாக மாற்றினார். அவ்வமைப்பிற்கு **கல்ச** (தூய்மை) என்று பெயர் சூட்டினார்.இவ்வமைப்பில் சேருபவரை **அகாலி** என்று அழைத்தார். அகாலி என்பதற்கு **இறவாதவன்** என்று பொருள். கடவுளின் சார்புள்ளவானாகப் பிறந்து பூமியில் அறத்தினை நிலைநாட்டுவதே முதன்மையான நோக்கம் என்று கூறினார். சீக்கியர் அனைவரும் சிங்கத்தினைப் போன்ற பலமும், அரசனைப் போன்ற சக்தியும்,சுயமரியாதையும் உடையவர்கள் என்று குருகோவிந்த் சிங் முழங்கினார்.முன்பு வழக்கமாயிருந்த **சரண்பாஹுல்** எனும் ஞானஸ்நானம் வழங்கும் சடங்கினை மாற்றி அம்ருத்பாஹீல் எனும் புதிய சட்டத்தினைக் கொண்டுவந்தார்.இந்த சடங்கினைச் செய்த பின்னரே அவர்கள் சீக்கியர்களாக மாறுவர் என்று சட்டங்கள் இயற்றினார்.இச்சடங்கு முடித்த ஆண் தன் பெயரின்பின் **சிங்** (சிங்கம்) என்றும் பெண் **கெளர்** (பெண்சிங்கம்) என்றும் பெயரின் பின் இணைத்துக்கொள்ள வேண்டுமெனக் கட்டாயமாக்கினார்.
# குரு கோவிந்த் சிங்

## மதத்தில் ஏற்படுத்திய மாற்றங்கள்

### மத குரு

சீக்கிய குரு பதவிக்காக அவ்வப்போது ஏற்பட்ட மதப் பூசல்களைத் தடுப்பதற்காக ஒற்றை குரு முறையை குருகோவிந் சிங் அகற்றினார். அவருக்குப் பின் சீக்கிய மதப் புனித நூலான குரு கிரந்த சாஹிபே குரு என்று அறிவித்தார்.குரு கிரந்த சாஹிபின் கடைசிப்பகுதியான 'தஸ' எனும் பாகத்தை இவரே எழுதினார்.ராமாயணம்,மகாபாரதம் ஆகியவற்றின் சில பகுதிகளும், சண்டி சரிதர்,பகவதி தீவார், ராம் அவதார்,துர்க ஸப்தஸதி ஆகிய இந்து நூல்களையும் பஞ்சாபி மொழிக்கு மொழிப் பெயர்த்தார்.  
”1698 ஆம் ஆண்டில் பச்சிட்டார் நாடக்” எனும் தன் வரலாற்று நூலை எழுதிய இவர் 1699 ஆம் ஆண்டில் சாதி, மத, இன மற்றும் பால்வழிப் பாகுபாடுகளையும் பிரித்து ஆள்வதையும் முடிவுக்குக் கொண்டு வர “கால்சா” எனும் அமைப்பை நிறுவினார்.
# குரு கோவிந்த் சிங்

## கோட்பாடுகள்

சீக்கியத்தில் மாற்றம் ஏற்படுத்திய குரு கோவிந்த் சிங் சில கோட்பாடுகளை வகுத்தார்.அதன் படி ஒவ்வொரு சீக்கிய ஆணும் கடவுளின் பிள்ளைகள் என்று உணர்வதற்காகத் தலைப்பாகையும் பஞ்ச 'க' வையும் வைத்திருக்க வேண்டும் என்று கூறினார்.
# குரு கோவிந்த் சிங்

## கோட்பாடுகள்

### பஞ்ச் 'க'

இந்தி மொழியில் **பஞ்ச்** என்றால் ஐந்து.க- எனும் எழுத்து ஐந்து ககர எழுத்துக்களை முதன்மையாகக் கொண்ட செற்களைக் குறிக்கின்றது.
:*கேஸ-(நீண்ட தலை முடி,தாடி) கடவுள் தன்னை எப்படி படைத்தாரோ அப்படியே ஏற்றுக் கொள்ள,
:*கங்க-(சீப்பு)ஒருவரின் மனதினையும் , ஆன்மாவினையும் தூய்மையாக வைத்திருப்பதற்கு,
:*கிர்ப்பான்-(குத்துவாள்)தன்னையும் மற்ற மக்களையும் பாதுகாக்க,
:*கச்-(அரைக்காற்சட்டை)ஒரு நல்ல வாழ்க்கை வாழ,
:*கர-(எஃகு காப்பு) நல்ல விஷயங்களைச் செய்யத் தூண்ட  
ஐந்தும் முறையே தியாகம்,தூய்மை,ஆன்ம சுத்தி,புலனடக்கம்,நேர்மை ஆகியவற்றின் சின்னங்கள் என்று கூறினார்.
# குரு கோவிந்த் சிங்

## கோட்பாடுகள்

### கடமை

சீக்கியர் மது அருந்துதல், புகை பிடித்தல் கூடாது.நாள் தோறும் ஐந்துமுறை வழிபடுதல் வருமானத்தில் பத்தில் ஒரு பங்கு தானம் வட்டி வாங்காமை ஆகியவற்றை அவர்கள் கடைபிடித்துவருதலைக் கட்டாயமாக்கினார்.
# குரு கோவிந்த் சிங்

## இறப்பு

மகாராட்டிர மாநிலத்திலுள்ள நாண்டெட் என்னும் இடத்தில் அக்டோபர் 7, 1708இல் மரணமடைந்தார்.
# தமிழ்ப் பிராமி

**தமிழ்ப் பிராமி** (**Tamil Brahmi**), அல்லது **தமிழி**, என்பது பண்டைக்காலத்தில் தமிழ் எழுத்துக்களை எழுதப் பயன்படுத்தப்பட்ட ஒலிப்பியல் ஓர் எழுத்து முறைமையும், இது தமிழ் மொழிக்கு முன்னோடி எழுத்து முறைமையும் ஆகும். இது தெற்கு ஆசியாவில் பயன்பாட்டில் இருந்த பிராமி எழுத்துமுறைகளான அசோகப் பிராமி, தென் பிராமி மற்றும் பட்டிபிரோலு எழுத்துமுறைகளிலிருந்து வேறுபட்டது மட்டுமல்லாமல், அதற்கு முந்தைய முறைமையாகும். தமிழ்ப் பிராமி எழுத்துக்கள் குகைப் படுக்கைகள், மட்கல ஓடுகள், முதுமக்கள் தாழிகள், நாணயங்கள், முத்திரை அச்சுக்கள், மோதிரங்கள் ஆகியவற்றிலிருந்து இந்த தமிழி எழுத்துக்கள் கண்டு அறியப்பட்டுள்ளன. தற்போதைய தென் இந்தியத் துணைக்கண்டத்திலுள்ள (தமிழகம் என முன்பு அறியப்பட்டதும்), 1947க்கு பிறகு இந்திய துணைக்கண்டத்தில் பிரிக்கப்பட்ட மாநிலங்களான தமிழ்நாடு, கேரளம், ஆந்திரா, கர்நாடகா ஆகியவற்றிலும், மற்ற நாடுகளான இலங்கை, எகிப்து, தாய்லாந்து போன்ற இடங்களிலும் தமிழ்ப் பிராமி எழுத்துக்கள் கண்டுபிடிக்கப்பட்டது. தமிழி என்பது தாமிழி என்றும் அழைக்கப்பட்டது. தமிழின் முன்னைய எழுத்து வடிவங்களாக தமிழி (அல்லது தாமிழி) மற்றும் வட்டெழுத்து ஆகிய இரண்டும் குறிப்பிடப்படுகின்றன.
# தமிழ்ப் பிராமி

## தமிழி தோன்றிய காலம்

தமிழி எழுத்துக்கள் தோன்றிய காலம் பற்றி பல கருத்துக்கள் உள்ளன. ஆதிச்சநல்லூரில் கிடைத்த எழுத்துக்கள் கி.மு. 2000 என காலம் கணிக்கப்பட்டது தொடங்கி ஐராவதம் மகாதேவன் கருத்தின் படி அசோகனுக்கு பிந்திய கி.மு. மூன்றாம் நூற்றாண்டு காலம் என்பது வரை பல கருத்துகள் உள்ளன.  
சில ஆரம்ப கால எழுத்துமுறைகள் பொ.ஊ.மு. 3ம் நூற்றாண்டு முதல் பொ.ஊ. 1ம் நூற்றாண்டு காலத்துக்குரிய பல பிராமி எழுத்துமுறைகளுள் தமிழ்ப் பிராமி பட்டிப்புரலு எழுத்துமுறைக்கு நெருங்கியதாயுள்ளது. தமிழ்ப் பிராமி வழமையான பிராமியிலிருந்து வேறுபடுத்திக் கண்டறியப்பட்டுள்ளது. இதன் எழுத்துமுறை தமிழர்களின் ஆரம்ப வரலாற்றுடனும் அவர்களின் சங்க இலக்கியம் போன்ற இலக்கிய உருவாக்கத்திலும் பயன்பட்டது. தமிழ்ப் பிராமி தற்போதைய தமிழ் எழுத்து முறை, மலையாள எழுத்துமுறை என்பனவற்றின் முன்னைய முறையான வட்டெழுத்தின் முன்னோடியாகும்.
# தமிழ்ப் பிராமி

## தமிழ்ப் பிராமி எழுத்துக்கள் கண்டுபிடிக்கப்பட்ட இடங்கள்

;வெளிநாடுகள் (எகிப்து, தாய்லாந்து, ஓமன்):
- எகிப்தில் லெக்குஸ் லிமன் என்ற இடத்தில் பொ.ஊ.மு. 1ம் நூற்றாண்டு காலத்துக்குரிய உடைந்த சாடி ஒன்று தமிழ்ப் பிராமி எழுத்துக்களுடன் கண்டுபிடிக்கப்பட்டது. அதில் "பானை ஒறி” என்று எழுதப்பட்டிருந்தது. இதே இடத்தில் இதற்கு முன்னரும் தமிழ்ப் பிராமி எழுத்துக்கள் கண்டுபிடிக்கப்பட்டன.
- பொ.ஊ.மு. 1ம் நூற்றாண்டு காலத்துக்குரிய உடைந்த சாடியில் தமிழ்ப் பிராமி எழுத்துக்கள் எகிப்தில் பெரின்ஸ் ரொக்ளோடிசியா என்ற குடியேற்ற இடத்தில் கண்டுபிடிக்கப்பட்டன.
- ஓமன் நாட்டில் தமிழ்-பிராமி பானை சிதில் கண்டெடுக்கப்பட்டுள்ளது. இதில் ணந்தை கீரன் என்ற சொல் உள்ளது. இது முதலாம் நூற்றாண்டைச் சேர்ந்ததாக இருக்கலாம் என மதிப்படப்பட்டுள்ளது. இத்தாலி நாட்டைசேர்ந்தவர்கள் ஓமனில் இதனை கண்டுள்ளார்கள்.
;இலங்கை:
- பொ.ஊ.மு. 2ம் நூற்றாண்டு கால மட்பாண்ட துண்டுகள் பூநகரியில் கண்டுபிடிக்கப்பட்டன.
- பொ.ஊ.மு. 3ம் நூற்றாண்டு கால கருப்பு சிவப்பு மட்பாண்டங்கள் கந்தரோடையில் கண்டுபிடிக்கப்பட்டன.
- தட்டையான தட்டத்தின் கருப்பு சிவப்பு மட்பாண்ட துண்டுகள் தமிழ்ப் பிராமி எழுத்துக்களுடன் இலங்கையின் திசமகாராமையில் கண்டுபிடிக்கப்பட்டுள்ளன. இதன் காலம் ஏறத்தாழ பொ.ஊ.மு. 300 என அகழ்வினை மேற்கொண்ட செருமன் ஆராட்சியாளர் தெரிவித்துள்ளார்.
;இந்தியா:
- பொ.ஊ.மு. 2ம் நூற்றாண்டு பானையில் வாயில் தமிழ்ப் பிராமி எழுத்துக்கள் கேரளாவில் கண்டுபிடிக்கப்பட்டன.
- பொ.ஊ. 3ம் நூற்றாண்டு கால நான்கு தமிழ்ப் பிராமி கல்வெட்டுக்கள் கேரளாவிலுள்ள குகையிலும் மலையிலும் காணப்பட்டன. அதில் ஒன்று 'சேரன்' என்ற சொல்லுடன் காணப்பட்டது.
;தமிழ்நாடு:
- ஆதிச்சநல்லூரில் இரும்புக்காலத்தைச் சேர்ந்த தாழி கண்டுபிடிப்பு
- பொ.ஊ.மு. 500 கால தமிழ்ப் பிராமி எழுத்துக்கள் ஈரோட்டுக்கு அருகிலுள்ள சென்னிமலையிலுள்ள கொடுமணலில் கண்டுபிடிக்கப்பட்டன.
- ஐந்தாம் 'வீரர்' கல் தமிழ்ப் பிராமி எழுத்துக்களுடன் போர்ப்பனக்கோட்டையில் கண்டுபிடிக்கப்பட்டன.
- விருத்தாசலம் அருகே தர்மநல்லூரில் தமிழ் பிராமி எழுத்துக்களோடு 2,000 ஆண்டுகளுக்கு முந்தைய பானை ஓடு கண்டுபிடிக்கப்பட்டது.
# தமிழ்ப் பிராமி

## தமிழ்ப் பிராமி எழுத்துக்கள் கண்டுபிடிக்கப்பட்ட இடங்கள்

### தமிழ்ப் பிராமி எழுத்துக்கள் கண்டுபிடிக்கப்பட்ட ஊர்கள், தமிழ்நாடு

<div >
- அரசலூர்
- அழகர் மலை
- ஆனைமலை
- எடக்கல் கல்வெட்டு
- கருங்காலக்குடி
- கலசக்காடு கல்வெட்டு
- கழுகுமலை
- கீழவளவு
- கொடுமணல்
- சமணர்மலை கல்வெட்டு
- சித்தன்னவாசல்
- திருப்பரங்குன்றம்
- திருவாதவூர்
- பஞ்சபாண்டவர் மலை
- புகழூர்க் கல்வெட்டு
- மறுகால்தலை
- மாங்குளம் கல்வெட்டு
- மாமண்டூர்
- முத்துப்பட்டி
- மேட்டுப்பட்டி
- விக்கிரமங்கலம்
- தேனூர், மதுரை
- ஜம்பைக் கல்வெட்டு
</div>
# தமிழ்ப் பிராமி

## இந்திய தொல்லியல் ஆய்வக மதிப்பீடு

### பொ.ஊ.மு. 3ம் நூற்றாண்டுக்கு முன்

கொற்கையில் நடந்த அகழாய்வின் படி பொ. மு. 850 ஆம் ஆண்டு மதிக்கத்தக்க பழம்பொருட்கள் கிடைத்தன. இங்கு தமிழ் பிராமி எழுத்துக்கள் பொறித்த பானையோடு ஒன்றும் கிடைத்தது. இதன் காலம் கரிம நாற்படுத்தல் மூலம் பொ.ஊ.மு. 755 ± 95 எனக் கணிக்கப்பட்டது. பொ.ஊ.மு. 4ம் நூற்றாண்டு கால தென்னாசிய ஆரம்ப சான்றுள்ள சாசனங்கள் அனுராதபுர அரணில் கண்டுபிடிக்கப்பட்டன. அல்சின் கருத்துப்படி, அசோக முன் பிராமி பயணத்திற்கு மேம்பட்டு, வர்த்தகத்தொடர்பினால் தென்னாசியாவிற்குப் பரவியது. பொருந்தலில் கண்டுபிடிக்கப்பட்ட பொ.ஊ.மு. 5ம் நூற்றாண்டு கால சாசனம் மற்றும் சில சாசனங்கள் தமிழ்நாட்டில் கண்டுபிடிக்கப்பட்டன. அசோகருக்கு பிற்பட்ட பரவல் பற்றி மகாதேவனினால் உருவாக்கப்பட்ட கருத்து அனுராதபுர கண்டுபிடிப்பினால் புறக்கணிக்கப்பட்டது.  
இரா. நாகசாமியின் கருத்துப்படியும், கிப்ட் சிரோமொனியின் கருத்துப்படியும் தமிழ்ப் பிராமி பொதுவான பிராமியிலிருந்து சுதந்திரமாகத் தமிழகத்தில் மேம்பட்டு, மௌரியப் பேரரசின் தென் பிராமியினையினை சேர்த்துக் கொண்டது. கொனிங்கம் (1996), காசிநாதன் (1995), கே.வி. ரமேஸ், எம்.டி. சம்பத், கே.ஜி. கிருஷ்ணன், கே.வி. ராமன் (1976) மற்றும் சிரான் உபேந்திரா (1992) போன்றோர் அசோகருக்கு முன் பிராமி இலங்கையிலிருந்து தமிழ்நாட்டிற்கு வந்ததென நம்புகின்றனர். கே. ராஜன் தமிழ்ப் பிராமியின் மூலத்தை அறிய தமிழகத்தினதும் இலங்கையினதும் பொதுவான கலாச்சாரப் பகுதியைப் பார்க்க வேண்டுமென நம்புகின்றார். இன்னுமெரு பொ.ஊ.மு. 500 கால தமிழ்ப் பிராமி எழுத்துக்கள் பழனிக்கு தென் மேற்கில் 12 கி.மீ. துரத்திலுள்ள பொருந்தலில் கண்டுபிடிக்கப்பட்டன.
# தமிழ்ப் பிராமி

## இந்திய தொல்லியல் ஆய்வக மதிப்பீடு

### தமிழி மொழி மூலம் தோன்றிய திராவிட எழுத்துவடிவங்கள்

பட்டிப்புரலு சாசனம் தற்போதைய ஆந்திராப் பிரதேசத்தில் கண்டுபிடிக்கப்பட்டது. முறையாகக் காணப்பட்ட இது, தமிழ்ப் பிராமிக்கு நெருங்கியதாக இல்லை. பட்டிப்புரலு எழுத்து தமிழ்ப் பிராமி மொழி பெயர்ப்பின் ரொசெட்டாக் கல் எனவும் கருதப்படுகின்றது.  
யில் கண்டுபிடிக்கப்பட்ட தமிழ்ப் பிராமி, பெருங்கற்கால குறியீடுகள் கலந்த கல்வெட்டு]]
தமிழ்ப் பிராமி பொதுவான பிராமியுடன் ஒப்பிடும்போது குறிப்பிடத்தக்களவு தனிப்பண்புகளைக் கொண்டுள்ளது. இது நான்கு வேறுபட்ட எழுத்துக்களைக் கொண்டு இந்தோ-ஆரிய பிராக்கிருதம் கொண்டு எழுதப்படும் வட பிராமி போன்றில்லாது திராவிட மொழிச் சூழலை வெளிப்படுத்துகின்றது. இந்திய அபுகிடா எழுத்து முறை செலுத்திய தாக்கத்தினால் அகர வரிசைப்படுத்துவதில் தோல்வி ஏற்பட்டது. இலங்கையில் வட பகுதி கந்தரோடை முதல் தென் பகுதி திசமகாராமை வரை தமிழ்ப் பிராமி எழுத்துக்கள் கண்டுபிடிக்கப்பட்டன. இவை பொ.ஊ.மு. 2ம் நூற்றாண்டைச் சேர்ந்தவை. அகமட் கசன் டனி பொ.ஊ.மு. 3ம் நூற்றாண்டு என்பதை கேள்விக்குட்படுத்தி பொ.ஊ. 1ம் நூற்றாண்டு என்ற கருத்தை முன்வைத்தார். ஆயினும், தே. வே. மகாலிங்கம் மற்றம் ரிச்சட் சல்மன் போன்றோரினால் இக்கருத்து நிராகரிக்கப்பட்டது. மதுரை மாவட்டத்திலுள்ள சமணர் மலையில் 2012இல் கண்டுபிடிக்கப்பட்ட பொ.ஊ.மு. 2ம் நூற்றாண்டு தமிழ்ப் பிராமி சாசனம் பொ.ஊ.மு. 3ம் நூற்றாண்டுக்குப் பிற்பட்ட காலத்தில் தமிழகத்தில் தமிழ்ப் பிராமி பரவலாகப் பாவிக்கப்பட்டதை சுட்டிக்காட்டுகின்றது.
# தமிழ்ப் பிராமி

## இந்திய தொல்லியல் ஆய்வக மதிப்பீடு

### மண்ணடுக்காய்வுகள்

தமிழ்நாட்டில் தொடர்ச்சியான குழப்பமற்ற கலாச்சார அடுக்குகளில் கண்டுபிடிக்கப்பட்ட பொறிக்கப்பட்ட மட்பாண்ட ஓடு, நாணயங்கள் போன்ற பல செயற்கைப் பொருட்கள் பாறைப்படிவியல் காலத்தை அடிப்படையாகக் கொண்டவை. அடுத்தது சமண நூல்களான சமவயங்க சுத்தா (பொ.ஊ.மு. 300), பன்னவயன சுத்தா (பொ.ஊ.மு. 168) என்பனவற்றில் தமிழி சுட்டிக்காட்டப்பட்டுள்ளது. பெளத்த நூலான "லலிதவிஸ்தர" (புத்தரின் பிறப்பைக் கூறும் இது பொ.ஊ. 308 இல் சீன மொழிக்கு மொழிமாற்றம் செய்யப்பட்டது) *திராவிடலிபி* சுட்டிக்காட்டப்பட்டுள்ளது.
# தமிழ்ப் பிராமி

## இந்திய தொல்லியல் ஆய்வக மதிப்பீடு

### பயன்பாடு

தமிழ்ப் பிராமிப் பயன்பாடு சமண மதத்தினருடன் தொடங்கியது அல்லது மக்கள் நீண்ட காலமானப் பயன்படுத்தி வந்தனர் என்பதில் ஒருமித்த கருத்து இல்லை. மொழிபெயர்ப்பு விளக்கமளிப்பவர் எழுத்துப் பயன்பாடு சமய விடயங்களுக்கு ஆரம்பத்தில் தடையாகவிருந்தது என நம்புகின்றனர். ஆயினும் தொல்பொருளியலாளர்கள் ஆரம்ப எழுத்துமுறை குத்துக்கல், நடுகல் மற்றும் மரண சாம்பல் கலசங்களில் உள்ளவாறு இயற்கையாகக் காணப்பட்டது என ஏற்றுக் கொள்கின்றனர். ஆயினும் இதனுடைய ஆரம்பம் அரசர்கள், தளபதிகள், குயவர் மற்றும் கள்ளு உற்பத்தியாளுடன் வேகமாப் பரவி, வணிகர் பாவணை இதனை தமிழகத்திலும் வெளியிலும் பரவச் செய்தது.  
தொல்பொருளியல் தேடல்களின்படி, எழுத்துவடிவம் இறுதிச் சடங்கு மற்றும் ஏனைய தேவைகளான பல்வேறுபட்ட சமயப் பிரிவினரில் திகதி குறித்தல் பயன்பாட்டிற்காகப் பெருங்கற்கால குறியீடுகளுடன் பயன்படுத்தப்பட்டது. சில ஆரம்பகால சாசனங்கள் இன்றைய கருநாடகத்தின் கன்னட மொழி தாக்கத்தினைக் காட்டுகின்றது. இது கிராம, நகர்ப்புறங்களில் வேறுபட்ட சமூக வகுப்பினரிடையே பயன்பாட்டிலிருந்த இடைக்கால தென்னாசிய ஏனைய எழுத்துக்களிலிருந்து வேறுபட்டது.
# தமிழ்ப் பிராமி

## இந்திய தொல்லியல் ஆய்வக மதிப்பீடு

### மொழி பெயர்ப்பு விளக்கம்

தமிழ்ப் பிராமி தனியான எழுத்து முறையாக 20ம் நூற்றாண்டின் மத்தி வரை மொழி பெயர்ப்பு விளக்கம் பெறவில்லை. அதுவரைக்கும் இது பிராக்கிருத பிராமி எழுத்துமுறையாகக் கருதப்பட்டது. பொ.ஊ. 7ம் நூற்றாண்டுக்குப் பிற்பட்ட தென்னிந்திய சாசனங்களின் கிரந்த, வட்டெழுத்து, தேவநாகரி, தமிழ் எழுத்துக்களை மொழி பெயர்த்து விளக்கமளிப்பதும், எழுத்துக்களின் தற்கால வடிவங்களின் தோற்ற ஒற்றுமையில்
அவற்றின் வளர்ச்சி நிலைகளை விளக்குவதும் ஆரம்ப பிராமி எழுத்துக்களைவிட இலகுவானதும் சிறப்பானதும் ஆகும். ஆரம்ப பிராமி சாசனங்கள் பிராக்கிருதத்திற்கு பயன்பட்ட பிராமியின் வேறுபாடுகளான வழக்கொழிந்த எழுத்துக்கள், எழுத்துக்கூட்டுமுறை விதிகள் என்பன பாரிய சவாலை ஏற்படுத்தின.
# தமிழ்ப் பிராமி

## ஒருங்குறி எழுத்துரு

தற்காலக் கணினிப் பயன்பாட்டிற்கேற்ப சில தமிழ்ப் பிராமி எழுத்துருக்கள் உருவாக்கப்பட்டுள்ளன. அவற்றைக் கணினியில் நிறுவுவதன் மூலம் இயல்பான ஒருங்குறி எழுத்தை பிராமி வடிவில் காணமுடியும்.
# அமுல்

கூட்டுறவு பால் பண்னையை நிறுவிய மும்மூர்த்திகள்:வர்கீஸ் குரியன், திரிபுவன்தாஸ் படேல் மற்றும் அரிசந்த் மேகா தலாயா]]  
**அமுல்** (Anand Milk Producers Union Iimited (**AMUL**)என்பது இந்திய மாநிலமான குஜராத்திலுள்ள ஆனந்த் எனும் ஊரைத் தலைமை இடமாகக் கொண்டு இயங்கும் **ஆனந்த் கூட்டுறவு பால் உற்பத்தியாளர்கள் ஒன்றியம்** ஆகும். இதனை நிறுவிய மும்மூர்த்திகள்: திரிபுவன்தாஸ் படேல், வர்கீஸ் குரியன் மற்றும் அரிசந்த் மேகா தலாயா ஆவர்.  
இந்த நிறுவனம் 1946 ஆம் ஆண்டு ஆரம்பிக்கப்பட்டது. தற்பொழுது சுமார் 2.8 மில்லியன் பால் உற்பத்தியாளர்களை உள்ளடக்கிய ஜி.சி.எம்.எம்.எப். எனப்படும் **குஜராத் கூட்டுறவு பால் விற்பனை கூட்டமைப்பின்கீழ்** இயங்கி வருகிறது. **அமுல்** என்பதற்கு சமஸ்கிருத மொழியில் "விலை மதிப்பற்றது" என்பது பொருளாகும்  
வணிக நடவடிக்கைகளாகிய பால் கொள்முதல், பதப்படுத்துதல், குளிரூட்டுதல் மற்றும் விற்பனை ஆகிய பணிகளைச் செய்கிறது.  
அமுலின் வெற்றியைத் தொடர்ந்து இதே மாதிரியைக் கொண்ட கூட்டுறவு பால் உற்பத்தியாளர்கள் இணையம் இந்தியாவின் மற்ற மாநிலங்களில் ஆரம்பிக்கப்பட்டது. தமிழ்நாட்டில் இயங்கி வரும் ஆவின் எனப்படும் தமிழ்நாடு கூட்டுறவு பால் உற்பத்தியாளர்கள் இணையம் அமுலை முன்மாதிரியாகக் கொண்டது ஆகும்.
# அமுல்

## குஜராத் கூட்டுறவு பால் விற்பனை சங்கம்

இந்நிறுவனம் உணவுப்பொருள் உற்பத்தியில் இந்தியாவின் ஒரு முன்ணனி நிறுவனமாகும். இச்சங்கத்தின் மூலமாக ஒரே நாளில் 75 லட்சம் லிட்டர் பாலனது வெவ்வெறு 13141 கிராமங்களைச் சேர்ந்த 28 லட்சம் பால் உற்பத்தியாளர்களிடம் இருந்து பெறப்படுகிறது. கடந்த 2008-09 நிதி ஆண்டில் அமுல் நிறுவனத்தின் நிகர வருமானம் 6711 கோடி ஆகும். அமுல் நிறுவனம் ISO 9001- 2000 தரச் சான்று பெற்ற நிறுவனமாகும்.
# அமுல்

## சங்கத்தின் உட்பிரிவுகள்

1. கிராம பால் கூட்டுறவுச் சங்கம்
1. மாவட்ட கூட்டுறவு பால் உற்பத்தியாளர்கள் சங்கம்
1. மாநில கூட்டுறவு பால் விற்பனைச் சங்கம்  
இந்த 3 சங்கங்களிலும் உள்ள உறுப்பினர்களிடம் இருந்து, பெறப்படும் பாலின் மூலமாக, உருவாகப்படும் பொருட்கள் அமுல் நிறுவனத்தின் மூலமாக விற்பனை செய்யப்படுகிறது.
# அமுல்

## பிற குறிப்புகள்

மேலும் இந்நிறுவனத்தின் மூலமாக நாளொன்றுக்கு 15 கோடியானது கையாளப்படுகிறது. நாட்டின் பால் உற்பத்தியில் அமுல் நிறுவனத்தின் பங்கு குறிப்பிடத்தக்கது. இந்தியாவின் பால் பொருட்கள் 37 நாடுகளுக்கு இந்நிறுவனத்தின் மூலமாக ஏற்றுமதி செய்யப்படுகிறது. இதன் மூலம் நாட்டின் அந்நிய செலாவணி வருவாயும் அதிகரிக்கிறது.
# அமுல்

## விற்பனை பொருட்கள்

பால் மூலம் உற்பத்தியாகக் கூடிய அனைத்து விதமான உணவுப் பொருட்களையும் அமுல் நிறுவனம் விற்பனை செய்கிறது. அவற்றுள் சில,  
- பால்
- வெண்ணெய்
- நெய்
- தயிர்
- சாக்கலேட்டுகள்
- பனிக்கூழ் வகைகள் (Ice creams)  
இவை அவற்றுள் சில, மேலும் அமுல் நிறுவனமானது ஊட்டச்சத்து பானமான “STAMINA” என்பதையும் அறிமுகப்படுத்தியுள்ளது. அமுல் நிறுவனத்தாரால் தயாரிக்கப்பட்டு உள்ள சர்க்கரை சேர்க்கப்படாத புதிய வகை பனிக்கூழானது நீரிழிவு நோய் உள்ளவர்களுக்காக தயாரிக்கப்பட்ட ஒரு புதிய தயாரிப்பாகும். பால் வகைகள், தயிர், வெண்ணெய், நெய், பாலாடைக் கட்டி, ஐஸ் கிரீம், பால் பொடி, இனிப்பூட்டப்பட்ட சுண்டிய பால், இனிப்பு வகைகள், சாக்கலேட், குளிர் பானங்கள், அமுல் சக்தி, நியூட்ராமுல் ஆகியனவும் அமுலால் சந்தைப்படுத்தப்படுகின்றன.
# அமுல்

## மேலும் பார்க்க

- ஆவின்
- மில்மா
- நந்தினி
- தூத்சாகர்
# தினமலர்

**தினமலர்** இந்தியாவின் தமிழகத்திலிருந்து வெளிவரும் தமிழ் நாளிதழ்களில் ஒன்றாகும். இந்நாளிதழ் டி. வி. இராமசுப்பையர் என்பவரால் 1951 ஆம் ஆண்டு செப்டம்பர் 6 ஆம் நாள் தொடங்கப்பட்டது.  
சென்னை, புதுச்சேரி, வேலூர், கோவை, சேலம், ஈரோடு, திருச்சி, மதுரை, நெல்லை, நாகர்கோயில் ஆகிய இடங்களில் இதன் பதிப்புகள் வெளிவருகின்றன .  
தமிழகத்தில் அதிகம் விற்பனையாகும் முதல் இரண்டு நாளிதழ்களில் இதுவும் ஒன்று.
# தினமலர்

## வரலாறு

| தேதி | நிகழ்வு |  |
| --- | --- | --- |
| செப்டம்பர் 9, 1951 | தினமலர் தொடக்கம். *திருவனந்தபுரத்தில்* முதல் பதிப்பு. |  |
| ஏப்ரல் 16, 1957 | திருவனந்தபுரத்திலிருந்து *நெல்லைக்கு* பதிப்பு மாற்றம் |  |
| டிசம்பர் 15, 1966 | *திருச்சி* பதிப்பு தொடக்கம் |  |
| ஏப்ரல் 29, 1979 | *சென்னை* பதிப்பு தொடக்கம். |  |
| டிசம்பர் 26, 1980 | *மதுரை* பதிப்பு தொடக்கம் |  |
| ஏப்ரல் 4, 1982 | வாரமலர் தொடக்கம் |  |
| மார்ச் 16, 1984 | *ஈரோடு* பதிப்பு தொடக்கம் |  |
| நவம்பர் 22, 1985 | சிறுவர்மலர் தொடக்கம் |  |
| அக்டோபர் 19, 1988 | கதைமலர் தொடக்கம் |  |
| ஏப்ரல் 15, 1991 | *புதுச்சேரி* பதிப்பு தொடக்கம் |  |
| டிசம்பர் 23, 1992 | *கோவை* பதிப்பு தொடக்கம் |  |
| டிசம்பர் 13, 1993 | *வேலூர்* பதிப்பு தொடக்கம் |  |
| ஜனவரி 13, 1994 | வேலைவாய்ப்புக் கல்விமலர் தொடக்கம் | } |
# தினமலர்

## தினமலர் பகுதிகள்

தினமலர் நாளிதழில் தினம் இடம் பெறுகின்ற பகுதிகள்.  
- பக்க வாத்தியம்
- டீ கடை பெஞ்சு
- அக்கம் பக்கம்
- பேச்சு, போட்டி, அறிக்கை
- இது உங்கள் இடம்
- டவுட் தனபாலு
- உரத்த சிந்தனை
- படிக்கலாம் வாங்க புத்தக அறிமுகப்பகுதி.
# தினமலர்

## தினமலர் இணைப்புகள்

தினமலர் நாளிதழுடன் இலவச இணைப்புகளாக புத்தகங்களும், வரிவிளம்பரம் போன்ற பகுதிகளும் கொடுக்கப்படுகின்றன.  
- தினமலர் வாரமலர் - ஞாயிற்று கிழமைகளில் இலவச இணைப்பாக தினமலர் நாளிதழுடன் தரப்படுகின்ற பல்சுவை இதழ்.
- தினமலர் சிறுவர் மலர் - சனிக் கிழமைகளில் இலவச இணைப்பாக தினமலர் நாளிதழுடன் தரப்படுகின்ற சிறுவருக்கான இதழ்.
- தினமலர் ஆன்மீக மலர் - வெள்ளிக் கிழமைகளில் இலவச இணைப்பாக தினமலர் நாளிதழுடன் தரப்படுகின்ற ஆன்மீக இதழ்
- தினமலர் வருடமலர்
- தினமலர் பொங்கல் மலர்
- வரி விளம்பரங்கள் - ஞாயிற்று கிழமைகளில் இலவச இணைப்பாக தினமலர் நாளிதழுடன் தரப்படுகின்ற விளம்பர தொகுப்பு.
- அங்காடித் தெரு
- அக்கம் பக்கம்
# தினமலர்

## இணையத்தில் தினமலர்

### தினமலர் கோவில்கள்

தினமலர் கோவில்கள் பகுதியில் பகவத் கீதை, மாவட்ட கோவில்கள், 12 திருமுறைகள், முக்கிய ஊர்களில் உள்ள கோவில்கள், 108 திவ்ய தேசம், 274-சிவாலயம், விஷ்ணு கோவில், சிவன் கோவில்,12 ஜோதிர் லிங்கம், விநாயகர் கோவில், அம்மன் கோவில், சக்தி பீடங்கள், முருகன் கோவில், அறுபடைவீடு, நவக்கிரக கோவில், 27 நட்சத்திர கோவில், பிற கோவில், தனியார் கோவில், கோவில் முகவரிகள், வெளி மாநில கோவில்,வெளிநாட்டு கோவில், சிறப்பு வீடியோ, ஐயப்ப தரிசனம், வழிபாடு, காந்தி - சுய சரிதை, பாரதியார் கவிதைகள் போன்றவை உள்ளன.
# தினமலர்

## மொபைல் நாளிதழ்

**தினமலர் மொபைல் நாளிதழ்** என்பது தினமலர் நாளிதழ் வழங்கும் நகர்பேசி சேவையாகும். கடந்த 2009 ஆம் ஆண்டு இச்சேவை துவங்கப்பட்டது. . இந்த சேவையை பெறுவதற்கு ஜி.பி.ஆர்.எஸ்., வசதி உடைய நகர்பேசி தேவை.
இந்த சேவையை நியூஸ்ஹன்ட் என்ற நிறுவனத்துடன் இணைந்து தினமலர் வழங்குகிறது .
# தினமலர்

## மொபைல் நாளிதழ்

### செய்தி பிரிவுகள்

- முக்கியச் செய்திகள்
- அரசியல்
- பொது
- சம்பவம்
- 'இதபடிங்க முதல்ல'
- சினிமா
- *கிரிக்கெட் லைவ்*
- தங்கம் வெள்ளி நிலவரம்
- வாரமலர்
- கேலரி உள்ளிட்ட பகுப்புகள்.
# பாரதிதாசன் மேலாண்மைக் கல்வி நிறுவனம்

**பாரதிதாசன் மேலாண்மைக் கல்வி நிறுவனம், திருச்சிராப்பள்ளி ** (Bharathidasan Institute of Management, Tiruchirappalli) அல்லது **(BIM-Trichy)** 1984ஆம் ஆண்டு தமிழ்நாட்டின் திருச்சிராப்பள்ளியில் நிறுவப்பட்ட தனித்த மேலாண்மைக் கல்வி நிறுவனமாகும். இந்த நிறுவனம் முழுநேர வணிக நிர்வாகத்தில் பட்டமேற்படிப்பையும் (எம்பிஏ) முகவர் படிப்புகளையும் பல மேலாளர் கல்வித் திட்டங்களையும் வழங்குகிறது.
# பாரதிதாசன் மேலாண்மைக் கல்வி நிறுவனம்

## வளாகம்

தனது துவக்கத்திலிருந்தே பாரத மிகு மின் நிறுவன வளாகத்திலிருந்து இயங்குகிறது. அந்த வளாகத்தில் உள்ள எம்எச்டி வளாகத்தில் வகுப்புகளும் மாணவர் விடுதிகளும் வழங்கப்பட்டுள்ளன. நகரில் பாரதிதாசன் பல்கலைக்கழகத்திற்காக கஜமலையில் உள்ள 12 ஏக்கரா நிலத்தில் இதன் சொந்த மற்றும் புதிய கட்டிடங்கள் கட்டப்பட்டு வருகின்றன. 50 கோடி செலவில் கட்டப்பட்டுள்ள இவை 2011யில் முடிவடையும் என எதிர்பார்க்கபடுகிறது.
# விக்கிப்பீடியா:AutoWikiBrowser/வார்ப்புரு IIJ திருத்தம் செய்வதற்கான xml கோப்பு
<SkipOnlyGeneralFixChanges>true</SkipOnlyGeneralFixChanges>
<SkipOnlyMinorGeneralFixChanges>false</SkipOnlyMinorGeneralFixChanges>
<SkipOnlyCasingChanged>false</SkipOnlyCasingChanged>
<SkipIfRedirect>false</SkipIfRedirect>
<SkipIfNoAlerts>false</SkipIfNoAlerts>
<SkipDoes>false</SkipDoes>
<SkipDoesNot>false</SkipDoesNot>
<SkipDoesText>வகை(\s)*\=(\s)*முதல் நிலை நகராட்சி </SkipDoesText>
<SkipDoesNotText />
<Regex>false</Regex>
<CaseSensitive>false</CaseSensitive>
<AfterProcessing>true</AfterProcessing>
<SkipNoFindAndReplace>false</SkipNoFindAndReplace>
<SkipMinorFindAndReplace>false</SkipMinorFindAndReplace>
<SkipNoRegexTypoFix>false</SkipNoRegexTypoFix>
<SkipNoDisambiguation>false</SkipNoDisambiguation>
<SkipNoLinksOnPage>false</SkipNoLinksOnPage>
<GeneralSkipList />
</SkipOptions>
<Module>
<Enabled>false</Enabled>
<Language>C# 2.0</Language>
<Code> public string ProcessArticle(string ArticleText, string ArticleTitle, int wikiNamespace, out string Summary, out bool Skip)
{
Skip = false;
Summary = "test";
ArticleText = "test \r\n\r\n" + ArticleText;
return ArticleText;
}</Code>
</Module>
<ExternalProgram>
<Enabled>false</Enabled>
<Skip>false</Skip>
<Program />
<Parameters />
<PassAsFile>true</PassAsFile>
<OutputFile />
</ExternalProgram>
<Disambiguation>
<Enabled>false</Enabled>
<Link />
<Variants />
<ContextChars>20</ContextChars>
</Disambiguation>
<Logging>
<LogVerbose>false</LogVerbose>
<LogWiki>true</LogWiki>
<LogXHTML>false</LogXHTML>
<UploadYN>false</UploadYN>
<UploadAddToWatchlist>true</UploadAddToWatchlist>
<UploadOpenInBrowser>true</UploadOpenInBrowser>
<UploadToWikiProjects>true</UploadToWikiProjects>
<DebugUploading>false</DebugUploading>
<UploadMaxLines>1000</UploadMaxLines>
<LogFolder />
<UploadJobName>$CATEGORY</UploadJobName>
<UploadLocation>$USER/Logs</UploadLocation>
<LogCategoryName />
</Logging>
<Special>
<namespaceValues>
<int>0</int>
<int>1</int>
<int>2</int>
<int>3</int>
<int>4</int>
<int>5</int>
<int>6</int>
<int>7</int>
<int>10</int>
<int>11</int>
<int>14</int>
<int>15</int>
</namespaceValues>
<remDupes>true</remDupes>
<sortAZ>true</sortAZ>
<filterTitlesThatContain>false</filterTitlesThatContain>
<filterTitlesThatContainText />
<filterTitlesThatDontContain>false</filterTitlesThatDontContain>
<filterTitlesThatDontContainText />
<areRegex>false</areRegex>
<opType>-1</opType>
<remove />
</Special>
<Tool>
<ListComparerUseCurrentArticleList>0</ListComparerUseCurrentArticleList>
<ListSplitterUseCurrentArticleList>0</ListSplitterUseCurrentArticleList>
<DatabaseScannerUseCurrentArticleList>0</DatabaseScannerUseCurrentArticleList>
</Tool>
<Plugin />
</AutoWikiBrowserPreferences>
# களரிப்பயிற்று

**களரிப்பயிற்று** அல்லது **களரிப்பயட்டு** (எளிமையாக **களரி** என்றும் அழைக்கப்படுகிறது) என்பது ஒரு இந்திய தற்காப்புக் கலை ஆகும். இது நெடுங்காலமாக தமிழர் பயன்றுவந்த தமிழர் தற்காப்புக் கலைகளான அடிமுறையை ஒத்த கலையாகும். இது 11-12 ஆம் நூற்றாண்டு காலத்தில் இந்தியாவின் தென்மேற்கு கடற்கரையில் உள்ள கேரளாவில் தோன்றியது. களரி அடித்தல், உதைத்தல், கொழுவிப் பிடித்தல், தொடர்தாக்குதல் நகர்வுகள், ஆயுதங்கள் கொண்டு தாக்குதல் ஆகியவற்றையும், உடற்பிடித்தல் மூலிகைகள் போன்ற மருந்துவ நுணுக்கங்களையும் உள்ளடகிய ஒரு கலையாகும்.  
வாள், கத்தி, சுருள்வாள், மான்கொம்பு, கண்டகோடாலி, மழு போன்ற ஆயுதங்களை களரி விளையாட்டில் பயன்படுத்துவர். களரி, வடக்கன் களரி, தெக்கன் களரி என இருவகைப்படும். இன்று இக்கலை வடிவம் பெரும்பாலும் கேரளம் மற்றும் தமிழ் நாட்டின் கன்னியாகுமரி, நெல்லை, தூத்துகுடி ஆகிய பகுதிகளில் மட்டுமே உள்ளது. களரி வீரர்கள் களரி நிகழ்வின் போது கடவுள், குரு, ஆயுதம், களம் ஆகியவற்றை வணங்கி பின் துவங்குவர். களரி கற்றுக் கொடுக்கும் ஆசான் அல்லது குரு பெரும்பாலும் மருத்துவம் தெரிந்தவராகவும் இருப்பார்.
# களரிப்பயிற்று

## சொற்பிறப்பியல்

களரிப்பயிற்று என்பது 11-12 ஆம் நூற்றாண்டு போர்க்களத்தின் போர்-தொழில்நுட்பங்களில் இருந்து உருவான ஒரு தற்காப்புக் கலையாகும். இது பெரும்பாலும் கேரளத்திற்கு உரித்தான ஆயுதங்கள் மற்றும் போர் நுட்பங்களைக் கொண்டது. *களரிப்பயட்டு* என்பது இரண்டு மலையாள வார்த்தைகளின் கலவையாகும் - *களரி* (பயிற்சி மைதானம் அல்லது போர்க்களம்) மற்றும் *பயட்டு* (தற்காப்புக் கலைகளின் பயிற்சி), இது தோராயமாக "போர்க்களத்தின் கலைகளில் பயிற்சி" என்று மொழிபெயர்க்கப்பட்டுள்ளது.
# களரிப்பயிற்று

## வரலாறு

### பழம்பெரும் தோற்றம்

புராணத்தின் படி, விஷ்ணுவின் ஆறாவது அவதாரமான பரசுராமர், சிவனிடமிருந்து இந்த கலையைக் கற்றுக்கொண்டார், மேலும் உலகை கடல் தளத்திலிருந்து மேலே கொண்டு வந்த சிறிது நேரத்திலேயே அங்கு குடியேறியவர்களுக்கு அதைக் கற்றுக் கொடுத்தார். மலையாளத்தில் ஒரு பாடல் பரசுராமர் கேரளாவை உருவாக்கியதைக் குறிப்பிடுகிறது, மேலும் கேரளாவில் முதல் 21 களரிபயட்டு குருக்களின் எதிரிகளை அழிப்பது பற்றிய அறிவுறுத்தல்களுடன், முதல் 108 களரிகளை நிறுவியதற்காக அவருக்கு பெருமை சேர்த்தது. மற்றொரு புராணத்தின் படி, போர் தெய்வமான ஐயப்பன், முகமாவில் உள்ள சீரப்பஞ்சிரா களரியில் களரிப்பயத்தைக் கற்றுக்கொண்டார்.
# களரிப்பயிற்று

## வரலாறு

### ஆரம்பகால வரலாறு

சங்க காலத்தின் தமிழ் போர் நுட்பங்கள் (கிமு 600-300 கிபி) களரிப்பயட்டுக்கு முந்தைய முன்னோடிகளாகும். சங்க காலத்தில் ஒவ்வொரு வீரரும் வழக்கமான இராணுவ பயிற்சி, இலக்கு பயிற்சி, குதிரை மற்றும் யானை ஏற்ற பயிற்சி ஆகியவற்றைப் பெற்றனர். ஈட்டி (*வேல்*), வாள், கேடயம் மற்றும் வில்–அம்பு உள்ளிட்ட அந்தக் காலத்தின் முக்கியமான ஆயுதங்களில் ஒன்று அல்லது அதற்கு மேற்பட்டவற்றில் அவர்கள் நிபுணத்துவம் பெற்றார்கள்.
# களரிப்பயிற்று

## வரலாறு

### இடைக்காலத்தின் பிற்பகுதி

களரிபயட்டு குறைந்தது பன்னிரண்டாம் நூற்றாண்டிலிருந்து பயிற்சி செய்யப்பட்டது. இரண்டாம் சேர இராச்சியம் சோழ இராச்சியத்துடன் ஒரு நூற்றாண்டு காலப் போரை நடத்தியது, இது சேர இராச்சியத்தின் சிதைவுடன் முடிந்தது. இக்காலத்தில் இராணுவப் போர்ப் பயிற்சி கட்டாயமாக்கப்பட்டது, இளங்குளம் குஞ்சான் பிள்ளையின் கூற்றுப்படி களரிப்பயட்டு இக்காலகட்டத்தில் உருவானது. வரலாற்றாசிரியர் சிறீதர மேனனின் கூற்றுப்படி, களரிப்பயட்டு என்பது நிலப்பிரபுத்துவ கேரள சமூகத்தின் மிக முக்கியமான அம்சங்களில் ஒன்றாகும், ஏனெனில் இது கேரள இளைஞர்களிடையே சாதி, சமூகம் அல்லது பாலின வேறுபாடின்றி இராணுவப் பயிற்சி போன்ற ஒழுக்கத்தை வழங்க உதவியது.  
இடைக்காலத்தின் பிற்பகுதியில் கேரளாவில் உள்ள ஒவ்வொரு கிராமத்திற்கும் அதன் சொந்த *களரி* இருந்தது, அதில் *பகவதி* அல்லது *பரதேவதை* என்று அழைக்கப்படும் ஒரு முதன்மை தெய்வம் இருந்தது. கேரளாவில் உள்ள பள்ளிகளில் கல்வியை முடித்த குழந்தைகள் தங்கள் உள்ளூர் *களரியில்* சேர்ந்து மேலும் ராணுவப் பயிற்சி பெறுவார்கள். இது குறிப்பாக கேரளாவில் உள்ள நாயர்கள் மற்றும் தியாக்கள் போன்ற பல்வேறு சமூகங்களின் தற்காப்பு பிரிவுகளிடையே பொதுவானது.
# களரிப்பயிற்று

## வரலாறு

### நவீன காலம்

17 ஆம் நூற்றாண்டில் துப்பாக்கிகள் மற்றும் பீரங்கிகளின் பயன்பாடு பரவலாக மாறியபோது, கேரளாவில் களரிப்பயட்டின் பரவலான நடைமுறை மற்றும் பரவலானது குறையத் தொடங்கியது. இது கேரளாவில் ஐரோப்பிய படையெடுப்புகளுடன் ஒத்துப்போனது, அதன் பிறகு, வாள் மற்றும் ஈட்டிகள் போன்ற பாரம்பரிய ஆயுதங்களின் பயன்பாட்டை துப்பாக்கிகள் மிஞ்சத் தொடங்கின.  
1804 ஆம் ஆண்டில், கேரள அரசர் பழசி ராஜா தலைமையில் கேரளாவில் ஆங்கிலேய ஆட்சிக்கு எதிரான கிளர்ச்சியான கோட்டையாத்துப் போருக்குப் பதிலளிக்கும் வகையில், ஆங்கிலேயர்கள் கேரளாவில் களரிப்பயத்தை தடை செய்தனர். நவம்பர் 30, 1805 இல் பழசி ராஜா இறந்த சிறிது நேரத்திலேயே தடை அமலுக்கு வந்தது, இதன் விளைவாக கேரளாவில் உள்ள பெரும்பாலான முக்கிய *களரி* பயிற்சி மைதானங்கள் மூடப்பட்டன. தடையைத் தொடர்ந்து, களரிப்பயத்தைச் சேர்ந்த பல கேரளக் *குருக்கள்* தடையை எதிர்த்து, ரகசியமாகத் தங்கள் மாணவர்களுக்கு களரிப்பயட்டைக் கற்றுக் கொடுத்தனர்.  
தென்னிந்தியா முழுவதிலும் உள்ள பாரம்பரிய கலைகளின் மறுகண்டுபிடிப்பு அலையின் ஒரு பகுதியாக, 1920களில் தலச்சேரியில் களரிப்பயட்டில் மீள் எழுச்சி தொடங்கியது. மேலும் தற்காப்புக் கலைகளில் உலகளாவிய ஆர்வம் 1970 களில் அதிகரித்தது.
# களரிப்பயிற்று

## பயிற்சி

இந்திய *குரு-சிஷ்ய* முறைப்படி களரிபயட்டு கற்பிக்கப்படுகிறது.  
களரிப்பயட்டில் அடித்தல், உதைத்தல், கொழுவிப் பிடித்தல், தொடர்தாக்குதல் நகர்வுகள், முன்னமைக்கப்பட்ட வடிவங்கள், ஆயுதங்கள் மற்றும் குணப்படுத்தும் முறைகள் ஆகியவை அடங்கும். களரிப்பயட்டில் பயிற்சி பெற்ற வீரர்கள் மிகவும் இலகுவான மற்றும் அடிப்படை உடல் கவசத்தை பயன்படுத்துவார்கள், ஏனெனில் கனமான கவசத்தில் இருக்கும் போது நெகிழ்வுத்தன்மையையும் இயக்கத்தையும் பராமரிப்பது கடினமாக இருந்தது. உலகில் உள்ள பல தற்காப்புக் கலை முறைகளிலிருந்து களரிப்பயட்டு வேறுபட்டது, ஏனெனில் ஆயுதம் சார்ந்த நுட்பங்கள் முதலில் கற்பிக்கப்படுகின்றன, வெறும் கை நுட்பங்கள் கடைசியாக கற்பிக்கப்படுகின்றன.  
*களரி* எனப்படும் சிறப்பு பயிற்சி மைதானத்தில் களரிப்பயட்டு கற்பிக்கப்படுகிறது. ஒவ்வொரு *களரியின்* இருப்பிடமும் கட்டுமானமும் *வாஸ்து சாஸ்திரங்கள்* போன்ற இந்துக் கட்டிடக்கலைக் கட்டுரைகளின்படி, பல்வேறு மத மரபுகள் மற்றும் பழக்கவழக்கங்களின்படி கட்டப்பட்டுள்ளன. *களரியின்* இயற்பியல் பரிமாணங்கள், *களரியில்* தரை எவ்வளவு ஆழமாக இருக்க வேண்டும், இருக்க வேண்டிய பொருட்கள்போன்ற விவரக்குற்றிப்புகள் இதில் இடம்பெற்றுள்ளன.  
களரிப்பயட்டில் பயன்படுத்தப்படும் பாரம்பரிய பயிற்சி சீருடை *கச்சகெட்டல்* ஆகும், இது சிவப்பு மற்றும் வெள்ளை அல்லது சிவப்பு மற்றும் கருப்பு நிறத்தில் இருக்கும். பாரம்பரிய உடையுடன், வாய்வழி கட்டளைகள் அல்லது *வைதாரி* ஆகியவை பயிற்சியின் போது குருவால் கொடுக்கப்படுகின்றன, மேலும் அவை சமசுகிருதம் அல்லது மலையாளத்தில் வழங்கப்படுகின்றன.
# களரிப்பயிற்று

## பாணிகள்

பாரம்பரிய களரிப்பயட்டுக்குள் பொதுவாக ஏற்றுக்கொள்ளப்பட்ட இரண்டு முக்கிய பாணிகள் உள்ளன, மேலும் அவை நடைமுறையில் இருக்கும் பகுதிகளான வடக்கின் பாணி அல்லது *வடக்கன் களரி* மற்றும் தெற்கு பாணி அல்லது *தெக்கன் களரி* ஆகியவற்றை அடிப்படையாகக் கொண்டவை*.* *வடக்கன் களரி,* முதன்மையாக கேரளாவின் மலபார் பகுதியில் நடைமுறையில் உள்ளது, மேலும் இது நேர்த்தியான மற்றும் நெகிழ்வான அசைவுகள், ஏய்ப்புகள், தாவல்கள் மற்றும் ஆயுதப் பயிற்சி ஆகியவற்றை அடிப்படையாகக் கொண்டது. *தெக்கன் களரியின்* தெற்குப் பாணியானது*,* முதன்மையாக கேரளாவின் தெற்குப் பகுதிகளில் நடைமுறையில் உள்ளது, மேலும் இது கடினமான, தாக்கத்தை அடிப்படையாகக் கொண்ட நுட்பங்களில் நிபுணத்துவம் பெற்றது. இரண்டு அமைப்புகளும் உள் மற்றும் வெளிப்புற கருத்துக்களைப் பயன்படுத்துகின்றன.  
மூன்றாவது பாணி, மத்திய பாணி அல்லது *மத்திய களரியும்* நடைமுறையில் உள்ளது, ஆனால் அதன் வடக்கு மற்றும் தெற்கு சகாக்களை விட இது குறைவாகவே நடைமுறையில் உள்ளது. *துளுநாடன் களரி* என்று அழைக்கப்படும் களரிபயட்டுவின் சிறிய, பிராந்திய பாணியானது வடக்கன் பாட்டுகள் போன்ற நூல்களில் குறிப்பிடப்பட்டுள்ளது, ஆனால் இது பெரும்பாலும் வடக்கு கேரளா மற்றும் தெற்கு கர்நாடகாவில் உள்ள துளுநாடு பகுதிக்கு மட்டுப்படுத்தப்பட்டுள்ளது. பிற சிறிய, பிராந்திய பாணிகள் கேரளாவின் தனிமைப்படுத்தப்பட்ட பகுதிகளில் இருப்பதாகக் கூறப்படுகிறது, ஆனால் இந்த பாணிகள் பெருகிய முறையில் அரிதாகி வருகின்றன, மேலும் கண்டுபிடிக்க கடினமாக உள்ளது. உதாரணமாக *துரோணம்பள்ளி*, *ஒடிமுரசேரி*, *துளுநாடன் சைவ முறை*, *கய்யங்காலி* போன்றவற்றைக் குறிப்பிடலாம்.
# களரிப்பயிற்று

## இவற்றையும் காணவும்

:அடிமுறை
:தமிழர் விளையாட்டுகள் (அண்மைய காலம்)
# தலிகோட்டா சண்டை

**தலிகோட்டா சண்டை** அல்லது **தலைக்கோட்டை சண்டை** அல்லது **தலைக்கோட்டை போர்** (*Battle of Talikota*, , , சனவரி 26, 1565), விசயநகரப் பேரரசிற்கும் தக்காண சுல்தான்களுக்கும் இடையே நடந்த இறுதிகட்டப் போராகும். இதன் விளைவாக தென்னிந்தியாவின் கடைசி பெரும் இந்து இராச்சியம் முடிவிற்கு வந்தது. தலிகோட்டா கர்நாடகாவின் பீஜப்பூரின் தென்கிழக்கே ஏறத்தாழ 80 கி.மீ. தொலைவில் அமைந்துள்ளது. விசயநகரத்தின் தலைமை அச்சுத ராயரிடம் இருந்து ராமராயருக்கு மாறிய போது சுல்தானகங்கள் ஒன்றிணைந்து விசயநகரத்தை வெல்ல நினைத்தனர். மேலும் சுல்தானகங்களுக்குள் நடந்த திருமணங்கள் அவர்களது உட்பூசல்களைத் தீர்த்தது. எனவே அவர்கள் ஒன்றிணைந்து தங்கள் பொது எதிரியான விசயநகரப் பேரரசை வென்றனர்.
# தலிகோட்டா சண்டை

## உசாத்துணைகள்

- Hauma Hamiddha, "Ramaraya and the Battle of Talikota", India-Forum.com (25 November, 2004)
- இந்தியா டுடே Collector's edition of History
- Dr. Suryanath U. Kamath, *A concise history of Karnataka*, 2001, Bangalore (Reprinted 2002)
- Prof K.A. Nilakanta Sastri, *History of South India, From Prehistoric times to fall of Vijayanagar,* Oxford University Press, New Delhi (1955; reprinted 2002)
# ஜார்ஜ் தாம்சன்

## தமிழில் வெளிவந்துள்ள இவருடைய நூல்கள்

1. மார்க்ஸ் முதல் மாசேதுங் வரை
1. முதலாளியமும் அதன் பிறகும்
1. மனித சாரம்
1. சமயம் பற்றி
# பத்தாவது தமிழ் இணைய மாநாடு

உலகத்தமிழ் தகவல் தொழில்நுட்ப மன்றம் என்கிற உத்தமம் அமைப்பு நடத்தி வரும் தமிழ் இணைய மாநாடுகளில்** பத்தாவது தமிழ் இணைய மாநாடு** அமெரிக்க நாட்டில் பென்சில்வேனியா மாநிலத்திலுள்ள பிலடெல்பியாவில் உள்ள பென்சில்வேனியாப் பல்கலைக்கழகத்தில் 2011ம் ஆம் ஆண்டு சூன் 17 முதல் சூன் 19 வரை மூன்று நாட்கள் நடைபெற உள்ளது. **தமிழ் இணையம் 2011** என்று பெயரிடப்பட்டுள்ள இம்மாநாட்டில் ஆய்வரங்குகள், கருத்தரங்குகள் போன்றவை நடைபெற உள்ளன.
# பத்தாவது தமிழ் இணைய மாநாடு

## ஆய்வரங்குகள்

இம்மாநாட்டில் கீழ்காணும் 10 தலைப்புகளில் ஆய்வரங்குகள் நடத்தப்பட உள்ளன.
1. கணினியினூடே செம்மொழி
1. கணனி/இணையம் வழி தமிழ் மொழி கற்றல் மற்றும் கற்பித்தல்
1. செயற்கைத் திறனாய்வு
1. கணினி மொழியியல்
1. மின் அகராதி
1. வலைப் பூக்கள்
1. விக்கிப்பீடியா - தமிழ் நிரலிகள்
1. மின் வணிகம்
1. இயற்கை மொழிப் பகுப்பாய்வு
1. மொழிக் கொள்கை, கல்வெட்டுத் தமிழ், பேச்சுத் தமிழ் – தொழில் நுட்பத்தின் பங்கு
# இராஜாக்கமங்கலம்

**இராஜாக்கமங்கலம்** (Rajakkamangalam) தமிழ்நாடு மாநிலத்தின் கன்னியாகுமரி மாவட்டம், அகத்தீஸ்வரம் வட்டத்தில் உள்ள ஓர் ஊராட்சி ஒன்றியம் (பஞ்சாயத்து யூனியன்) ஆகும். இது கன்னியாகுமரி மாவட்டத்தில் உள்ள ஒன்பது நிருவாக நிலைகளுள் ஒன்றாகும்.  
இந்த ஒன்றித்தில் உள்ள ஊராட்சிகளாவன,
1. அத்திக்காட்டுவிளை
1. எள்ளுவிளை
1. காந்திபுரம்
1. கன்யாகுளம்
1. கேசவன்புத்தன் துறை
1. மேலகிருஷ்ணன் புதூர்
1. மணக்குடி
1. வடக்குச் சூரங்குடி
1. புத்தேரி
1. பெருவிளை
1. பறக்கை
1. பள்ளம் துறை
1. மேலச்சங்கரன் குழி
1. இராஜாக்கமங்கலம்
1. தருமபுரம்
# இராஜாக்கமங்கலம்

## மேற்கோள்

- கன்னியாகுமரி மாவட்ட அரசு வலைத்தளம்
# இராதாபுரம் வட்டம்

** இராதாபுரம் வட்டம்** , தமிழ்நாட்டின் திருநெல்வேலி மாவட்டத்தில் உள்ள 16 வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் இராதாபுரம் நகரத்தில் உள்ளது.  
இந்த வட்டத்தின் கீழ் இராதாபுரம், லெவிஞ்சிபுரம், சமூகரெங்கபுரம், பழவூர், பணகுடி, வள்ளியூர், என 6 குறுவட்டங்களும், 50 வருவாய் கிராமங்களும் உள்ளன.  
இவ்வட்டத்தில் வள்ளியூர் ஊராட்சி ஒன்றியம் மற்றும் இராதாபுரம் ஊராட்சி ஒன்றியம் உள்ளது.
# இராதாபுரம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை பரம்பல் பின்வருமாறு உள்ளது:
- மக்கள்தொகை = 304,652
- ஆண்கள் = 150,284
- பெண்கள் = 154,368
- குடும்பங்கள் = 78,475
- கிராமப்புற மக்கள்தொகை % = 64.2%
- எழுத்தறிவு = 88.63%
- பாலின விகிதம் = 1,000 ஆண்களுக்கு, 1,027 பெண்கள்
- 6 வயதிற்குட்பட்ட குழந்தைகள் = 9918
- குழந்தைகள் பாலின விகிதம் = 1000 ஆண் குழந்தைகளுக்கு, 954 பெண் குழந்தைகள்
- பட்டியல் சமூகத்தினரும், பட்டியல் பழங்குடியினரும் =42,326 மற்றும் 2,329
# இராதாபுரம் வட்டம்

## மக்கள்தொகை பரம்பல்

### சமயம்

- இந்துக்கள் = 69.61%
- இசுலாமியர்கள் = 2.47%
- கிறித்தவர்கள் = 27.73%
- பிறர்= 0.18%
# குவலயானந்தம் (அப்பைய தீட்சிதர்)

உலகப் பன்னோக்கு என்னும் பொருளில் செய்திகளைக் கூறுவது **குவலயானந்தம்** (குவலயம்+அனந்தம்). குவலயானந்தம் என்னும் பெயரில் இரண்டு நூல்கள் உள்ளன. ஒன்று வாதவூரார் என்பவரால் இயற்றப்பட்டது. மற்றொன்று அப்பைய தீட்சிதர் என்பவரால் எழுதப்பட்டது.  
இக்கட்டுரையில் அப்பைய தீட்சிதரின் குவலயானந்தம் பற்றிய செய்திகள் தொகுக்கப்படுகின்றன.  
வாதவூராரின் நூல் நூற்பா எனப்படும் சூத்திர யாப்பால் அமைந்தது. இந்த நூல் கட்டளைக் கலித்துறை என்னும் யாப்பால் அமைந்தது. இடையிடையே ஈரடிப் பாடல்களும் வருகின்றன. இதில் 154 பாடல்கள் உள்ளன.  
இந்தப் பாடல்கள் அனைத்தும் அணியிலக்கணம் பற்றியவை.
- முதல் பாடல் அம்பிகைக்கு வணக்கம் சொல்கிறது.
- ‘தென் இளசைத்தவனே’ (7) ‘இளசைக் குமாரெட்ட பாண்டியனே’ (150) ‘எட்டதளத்து அரசே’ (86) என்று முடியும் பாடல்களால் இந்த நூல் இயற்றியவரைப் பேணியவன் யார் என்பது தெரிய வருகிறது. அவனது பெயர் சீதரன் என்று மற்றொரு பாடல் (57) குறிப்பிடுகிறது.
- தற்குறிப்பு-அணியை இந்த நூல் ஒளிப்பு எனக் குறிப்பிடுகிறது. அத்துடன் ஐந்து வகையான ஒளிப்பு-அணியை இது குறிப்பிடுகிறது.
- இயல்பு-நவிற்சி-அணியை இந்நூல் ‘சிலேஷை’ (56) எனக் குறிப்பிடுவதால் ஆசிரியரின் போக்கு எத்தகையது என்பதை எண்ணிப்பார்க்க முடிகிறது.
# குவலயானந்தம் (அப்பைய தீட்சிதர்)

## அப்பைய தீட்சிதரின் சரித்திரத்திலிருந்து

ஐதராபாத்திலிலுள்ள 'அப்பைய தீட்சிதேந்திர கிரந்தாவளி பிரகாசன சமிதி' என்ற ஒரு நூலகத்தாரல் 1972இல் வெளியிடப்பட்டு, முனைவர் என். ரமேசன் என்பவரால் (ஆங்கிலத்தில்) எழுதப்பட்ட 'ஶ்ரீ அப்பைய தீட்சிதர்' என்ற நூலில், தீட்சிதரின் 104 நூல்களைப் பற்றிய குறிப்புகள் உள்ளன. அவைகளில் 'குவலயானந்தம்' பற்றி உள்ள குறிப்பு:  
'அர்த்தாலங்காரத்தை' கற்பிக்கும் நூல் இது. அலங்கார சாத்திரத்தில் இது ஒரு பிரசித்தமான ஏற்புடைய நூல். இவருக்கு முன்னால் இத்துறையில் இருந்த நூல்களையெல்லாம் அலசி, தேர்ந்து திருத்தியமைக்கப்பட்ட நூல். முழுநூலும் மனதுக்குப் பிடித்தமாகவும் விளக்கங்களுடனும் எடுத்துக்காட்டுகளுடனும் எழுதப்பட்டது. சில புது அணிகளும் சேர்க்கப்பட்டிருக்கின்றன. அணிகளைப் பற்றிப் படிப்போர் முதன்முதலில் படிக்கவேண்டிய நூல். இதற்கு 'சந்திரிகா' (நிர்ணயசாகரா அச்சகம், மும்பை), 'ரசிக ரஞ்சனி' என்ற இரண்டு விளக்கவுரைகள் உள்ளன. 'ரசிக ரஞ்சனி' ஹாலாஸ்யநாத சாஸ்திரியாரால் கும்பகோணத்திலிருந்து பிரசுரிக்கப்பட்டிருக்கிறது.
# குவலயானந்தம் (அப்பைய தீட்சிதர்)

## கருவிநூல்

:தமிழ் இலக்கண நூல்கள், முனைவர் ச.வே.சுப்பிரமணியன் பதிப்பாசிரியர், மெய்யப்பன் பதிப்பக வெளியீடு, 2007
# மழை

பெய்த ஓர் பருவ மழை]]  
***மழை*** (*Rain*) என்பது வளிமண்டலத்திலிருக்கும் நீராவியானது ஒடுங்கி, நீர்ம நிலையை அடைந்து, ஈர்ப்பு விசையின் காரணமாக கீழ்நோக்கி விழும் அளவுக்குக் கனமாகித் துளிகளாக நிலத்தை நோக்கி விழுவதாகும்.  
மழை எவ்வாறு ஏற்படுகின்றது எனில், முதலில் கடலில் இருந்தும் பிற நீர்நிலைகளில் இருந்தும், கதிரவனின் வெப்பத்தால், ஆவியாதல் செயன்முறை மூலம், நீரானது நீராவியாகி வானை நோக்கி மேலெழுந்து செல்கின்றது. அப்படி மேலெழுந்து செல்லும்போது, மேலே செல்லச் செல்ல வெப்பநிலை குறைவதனால் ஒடுக்கமடைந்து சிறு நீர்மத்துளிகள் உருவாகின்றன. அவை ஒரு தொங்கல் நிலையில் மேகங்களை உருவாக்கும். மேகங்கள் மேலும் குளிர்வடையும்போது, மேலும் ஒடுக்கமடைந்து பெரிய நீர்த்துளிகளாக மாறுகின்றன. அவற்றின் எடை அதிகரிக்கையில் புவி ஈர்ப்புவிசை காரணமாக மேகங்களில் (*கார்முகில்களில்*) இருந்து நீரானது துளிகளாக, திவலைகளாக பூமியின் மேற்பரப்பில் விழும் போது மழையானது ஏற்படுகிறது. மழை விழும் போது மொத்த நீரும் நிலத்தை அடைவதில்லை. அதில் ஒரு பகுதி நீராவியாகி விடுகிறது. பாலைவனம் போன்ற பகுதிகளில் மொத்த நீரும் ஆவியாகிவிடுவதும் உண்டு.
ஒரு இடத்தில் மழை அதிகமாகப் பெய்யும் காலம், அவ்விடத்திற்குரிய மழைக்காலம் என அழைக்கப்படுகின்றது.
# மழை

## மழை பெய்யச் செய்யும் பாக்டீரியா

"அமெரிக்காவின் மொன்டானா மாநில பல்கலைக்கழக விஞ்ஞானிகள் மழை பெய்விக்கும் பாக்டீரியாவை கண்டுபிடித்துள்ளனர். இதன் மூலம் வறண்ட பகுதிகளிலும் மழை பெய்விக்க முடியும் என்ற நிலை ஏற்பட்டுள்ளது. தாவரங்கள் மேல் படரும் பாக்டீரியா காற்று மூலம் விண்ணுக்குச் செல்கிறது. இந்தப் பாக்டீரியா மீது உருவாகும் ஐஸ் பல்கிப் பெருகுகிறது. இந்த ஐஸ்கட்டிகள் மழை மேகங்களாக மாறுகின்றன. சில குறிப்பிட்ட வெப்பநிலையில் மழையாக பொழிகின்றன. இந்த பாக்டீரியாக்கள் உலகம் முழுவதும் எல்லா பகுதிகளிலும் காணப்படுகின்றன. மழை பெய்யும் காலங்களில் தான் இந்த பாக்டீரியாக்கள் பெருகி வளர்கின்றன. இவை 83 டிகிரி சென்டிகிரேட் வெப்பநிலைக்கு உட்பட்ட இடத்தில் மட்டுமே வளர முடியும். தற்போது உலகம் வெப்பமயமாகி வருவதால் இந்த பாக்டீரியாக்கள் அழியும் நிலை கூட ஏற்படலாம். எனவே இந்த பாக்டீரியாக்களை செயற்கை முறையில் உருவாக்குவது குறித்தும் விஞ்ஞானிகள் ஆய்வு செய்து வருகின்றனர்."
# மழை

## கோப்பென் காலநிலை வகைப்பாடு

**கோப்பென் வகைப்பாட்டு** (Köppen classification) விலாடிமீர் கோப்பெனால் உருவாக்கப்பட்ட காலநிலை வகைப்பாட்டுக்கான ஒரு முறையாகும். ஒரு பகுதியில் வளரும் தாவரங்களை அடிப்படையில் கோப்பென் இம்முறையை படைத்தார்.
உலகின் காலநிலை எங்கும் ஒரேமாதிரியாக காணப்படுவதில்லை. பிரதேசத்திற்கு பிரதேசம் வேறுபடுகின்றது. முக்கியமாக காலநிலை அம்சங்களைப் பொதுவாக கொண்டுள்ள பிரதேசங்களை ஒரே பிரிவின் கீழ் வகுத்து ஆராய்வதே காலநிலைப் பிரதேசங்கள் பற்றிய ஆய்வாகும்.
கோப்பென் உலகினை காலநிலைப் பிரதேசங்களாக வகுப்பதற்கு சிறந்த குறிகாட்டி தாவரம் என நம்பினர். டி.கண்டோல் என்பவருடைய தாவர வகைப்பாகுபாட்டை அடிப்டையாகக் கொண்டு தனது காலநிலைப் பிரதேசங்களை வகுத்தார்.  
*டி.கண்டோலின் ஐந்து முக்கிய தாவரப் பிரதேசங்களாவன :*
- மிகு வெப்பநிலைக்குரியவை (Megathermal)
- வறட்சிக்குரியவை (Xerophilous)
- இடைவெப்பநிலைக்குரியவை (Mesothermal)
- நுண்வெப்பநிலைக்குரியவை (Microthermal)
- மிகத்தாழ்வெப்பநிலைக்குரியவை (Ekisthothermal)  
டி.கண்டோலின் தாவரப் பிரிவுகளின் ஒழுங்கில் கெப்பன் உலகினை முதற்கட்டமாக ஐந்து காலநிலைப் பிரிவுகளாக (A,B,C,D,E) வகுத்தார். அவையாவன:
- அயனமண்டல மழைக்காலநிலை (A)
- உலர்ந்த காலநிலை (B)
- இளஞ்சூட்டு இடைவெப்ப மழைக்காலநிலை (C)
- கண்ட நுண்வெப்பக் காலநிலை (D)
- முனைவுக்காலநிலை (E)  
என்றாலும், இப்பரந்த உலகை இந்த ஐந்து பிரிவுகளுக்குள் பிரித்து ஆராய்ந்துவிட முடியாது. எனவே ஐந்து பெரும் பிரிவுகளையும் வேறு குறிகாட்டிகளை ஆதாராமாகக் கொண்டு உட்பிரிவுகளாக (f,m,w,S,W,s,T,F) இரண்டாம் கட்டமாக வகுத்தார். மேலும் வேறு சில தனித்த இயல்புகளை அவதானித்த கெப்பன் மூன்றாம் கட்டமாக வேறு சில ஆங்கில எழுத்துக்களைக் (a,b,c,d,h,k,H) கொண்டு வகுத்தார்.
# மழை

## மழைமானி

மழையையோ அல்லது பனியையோ சாதாரண மழைமானி மூலம் அளவிடலாம். அஃது 100மிமீ (4 அங்குலம் பிளாஸ்டிக்) அல்லது 200மிமீ(8அங்குலம் உலோகம்) என்ற அளவுகளில் இருக்கும். சாதாரண மழை மானி ஆடி அல்லது உலோகத்தால் ஆன இரண்டு நீளுருளைகளையும் ஒரு புனலையும் கொண்டது. உட்புற உருளை 0மிமீ முதல் 25மிமீ (0.98&nbsp;அங்குலம்) வரை அளவுகள் குறிக்கப்பட்டிருக்கும். உட்புற உருளையின் மேல் உள்ள புனல் மழை நீரை அந்த உருளைக்குள் செலுத்துமாறு அமைக்கபட்டிருக்கும். உட்புற உருளை நிறைந்தபின் மழை நீர் மேற்புற உருளையில் சேகரிக்கப்படும்.
# மழை

## மழைமானி

### அளவிடும் முறை

பொதுவாக ஒவ்வொரு 24 மணிநேரத்திற்கும் மழை அளவிடப்படும். எனவே மழையை அளவிடும்முன் நேரத்தை குறித்துக்கொள்வது அவசியம். மழைமானியை ஒரு பொதுவான, இடர்பாடுகள் இல்லாத இடத்தில் மழை பெய்யும் நேரத்தில் திறந்து வைக்கவும். சரியாக 24 மணிநேரத்திற்கு பிறகு மானியில் உள்ள நீரின் அளவை மில்லி லிட்டர் அளவில் எடுக்கவேண்டும். நீர் ஒரு திரவம் என்பதால் மில்லி லிட்டர் என்ற அளவைவிட லிட்டர் என்ற அளவில் மாற்றினால் தெளிவாக இருக்கும். மழையை அளவிடும் SI அலகு மில்லி லிட்டர் ஆகும்.  
எனவே, 10மிமீ மழை என்று பதிவானால், அதை 10 லிட்டர் / சதுர மீட்டர் என்று எடுத்துகொள்ளவும். ஒரு ஊரில் எவ்வளவு மழை பெய்துள்ளது என கணக்கிட, அந்த ஊரின் பரப்பளவு (சதுர மீட்டரில்) தெரிந்திருக்க வேண்டும். சென்னையின் பரப்பளவு 174 சதுர கிலோமீட்டர் (174 x 10,00,000 சதுர மீட்டர்). எனவே சென்னையில் 1mm மழை என்பது 17,40,00,000 லீட்டர் மழை பெய்ததாகக்கொள்ளலாம்.
# மழை

## மழை பெய்வதை முன்னரே அறியும் முறை

மழை பெய்வதை முன்னரே அறிய பிராணிகளின் நடத்தைகளைக் கண்காணிக்கலாம். மழை பெய்யப்போவதை முன் கூட்டியே அறியும் திறன் பிராணிகளுக்கு உள்ளது.  
மழை பெய்வதை அறிய உதவும் பிராணிகளின் நடவடிகைகள்  
- மயில் - தனது தோகையை விரித்து நடனம் ஆடும்.
- எருமை - வானத்தைப் பார்த்து முக்காளமிடும்.
- ஈசல் - தனது இருப்பிடத்தை விட்டு வெளியே வந்து பறக்கும்.
- பூனை - வீட்டு அடுப்பங்கரையினுள் பதுங்கி இருக்கும்.
- பறவைகள் - வானத்தில் தாழ்வாகப்பறக்கும்.
# மழை

## மழையின் வகைகள்

- ஆலி - மழை துளி
- சோனை - விடா மழை
- தூறல் - சிறிய மழை,
- சாரல் - மலையில் பட்டு விழும் மழை.
- அடைமழை - ஐப்பசி மாதம் அடை மழை பெய்யும்; அடைச்ச கதவு திறக்காதபடி அடை மழை பெய்யும்.; கார்த்திகை மாதம் கன மழை பெய்யும் என்று பழமொழிகள் கூறுகின்றன. அந்தக் காலத்தில் நாள் முழுவதும் தொடர்ந்து மழை பெய்து கொண்டே இருந்திருக்கிறது. இப்படிப் பெய்யும் மழையைத்தான் அடை மழை அல்லது அடைத்த கதவு திறக்காத மழை என்று கூறுகின்றார்கள்.
- கனமழை - அளவில் பெரிய துளிகள் உள்ள மழை.
- மாரி - மாரி அல்லாது காரியம் இல்லை என்பது பழமொழி. மாரி என்ற சொல் மழையைக் குறிக்கிறது. மாரி என்ற சொல்லை காளி என்ற தெய்வத்தைக் குறிக்கவும் பயன்படுத்துகின்றார்கள். மழையையே தெய்வமாகப் பாவித்த ஆதி மனிதனின் அடையாளமாகத்தான் மாரி என்ற சொல் மழையையும், கடவுளையும் குறிக்கிறது.
- ஆலங்கட்டி மழை - பனிக்கட்டிகள், மழையுடனோ அல்லது தனியாகவோ வானில் இருந்து விழுதல் பனி மழை அல்லது ஆலங்கட்டி மழை என்று அழைக்கப்படும்.. இவ்வாறு பனி மழை பெய்ய காரணமாக இருப்பதற்கு "சூடோமோனாஸ் சிரஞ்சி" என்ற பனித்துகள்களை உண்டாக்கும் பாக்டீரியாவும் ஒரு காரணமாகும்...
- பனிமழை - பனி மழையாக பொழிவது. இது பொதுவாக இமயமலை போன்ற சிகரங்களில் காணப்படும்.
- ஆழிமழை - ஆழி என்றால் கடல் இது கடலில் பொழியும் இடைவிடாத மா மழையை குறிக்கும்.
- துளி - மழையில்லாவிடில் துன்பமுறும் உலகத்தைப் போல் அருள் இல்லாத அரசினால் குடிமக்கள் தொல்லைப்படுவார்கள். இதில் மழையை துளி என்று கூறப்பட்டுள்ளது. *துளியின்மை ஞாலத்திற்கு எற்றற்றே வேந்தன், அளியின்மை வாழும் உயிர்க்கு* (திருக்குறள்).
- பெய் - நீதி வழுவாமல் ஓர் அரசு நாட்டில் இருக்குமேயானால் அது, காலத்தில் தவறாமல் பெய்யும் மழையினால் வளமான விளைச்சல் கிடைப்பதற்கு ஒப்பானதாகும். இதில் மழையை பெய் என்று கூறப்பட்டுள்ளது. *இயல்புளிக் கோலோச்சும் மன்னவன் நாட்ட, பெயலும் விளையுளும் தொக்கு* (குறள்).
- புயல் - புயல் என்பது காற்றுடன் வரும் மழையைக்குறிக்கும். இதை குறைவில்லாத மழை என்று வள்ளுவர் தருகின்றார். *ஏரின் உழாஅர் உழவர் புயல் என்னும், வாரி வளங்குன்றிக் கால்* (குறள்). மழை என்னும் வருவாய் வளம் குன்றிவிட்டால், உழவுத் தொழில் குன்றி விடும்.
- வருணன் - மழையின் கடவுள் இதுவும் மழையே.